**CONTRACT PRESTARI SERVICII**

**nr.\_\_\_\_\_\_\_\_\_\_\_\_\_\_data\_\_\_\_\_\_\_\_\_\_\_\_**

**Servicii de informare și publicitate pentru proiectul “REABILITAREA, MODERNIZAREA ȘI DOTAREA INFRASTRUCTURII AMBULATORII EXISTENTE DIN SPITALUL DE PEDIATRIE PLOIEȘTI”**

1. **Preambul**

În temeiul Legii 98/2016 *privind achizițiile publice cu modificările și completările ulterioare*, s-a încheiat prezentul contract de prestare de servicii, între:

**Părţile contractante**

**MUNICIPIUL PLOIESTI,** cu sediul in Ploiesti, Piata Eroilor nr. 1A, 100316, telefon: 0244-516699, fax: 0244-510736, cod fiscal: 2844855, cont …………………… deschis la Trezoreria Ploiesti, reprezentat prin dl. Andrei Liviu Volosevici , Primar, in calitate de **ACHIZITOR**, pe de o parte,

şi

**..................................**sediul .............................., telefon: ................., cod fiscal ....................., Cont ....................., deschis la Trezoreria ..........................., reprezentată de ............................... având funcţia de ..........................., în calitate de **PRESTATOR,** pe de altă parte,

au convenit încheierea prezentului contract

**2. Definiții**

**2.1.** În prezentul contract următorii termeni vor fi interpretați astfel:

1. **Achizitor şi prestator** - părţile contractante, aşa cum sunt acestea numite în prezentul contract;
2. **Act adițional** - document prin care se modifică termenii şi condițiile prezentului *Contract de achiziție publică de servicii*, în condițiile *Legii 98/2016*;
3. **Caiet de Sarcini** - Anexa la *Contract*, care include obiectivele, sarcinile, specificațiile şi caracteristicile *Serviciilor* descrise în mod obiectiv, într-o manieră corespunzătoare îndeplinirii necesității *Achizitorului*, menționând, după caz, metodele şi resursele care urmează să fie utilizate de către *Prestator* şi/sau *Rezultatele* care trebuie realizate/prestate și furnizate de către *Prestator*;
4. **Contract** - prezentul *Contract* cu titlu oneros, asimilat, potrivit *Legii 98/2016*, actului administrativ, încheiat *în scris*, între *Achizitor* şi *Prestator*, care are ca obiect prestarea de *Servicii* și toate Anexe sale;
5. **Contract de finanţare -** Prin contract de finanţare în cadrul Programului Operaţional Regional 2014-2020, Axa prioritară 9 - Sprijinirea regenerarii economice si sociale a comunitatilor defavorizate din mediul urban, prioritatea de investitii 9.1 - Dezvoltare locală sub responsabilitatea comunității (DLRC);
6. **Documentație de atribuire** - documentație ce cuprinde toate informațiile legate de obiectul contractului de achiziție publică și de procedura de atribuire a acestuia, inclusiv caietul de sarcini;
7. **Documente justificative -** Documente pe baza cărora pot fi efectuate plăţile în cadrul unui contract de finanţare;
8. **Durata contractului** - intervalul de timp în care prezentul contract operează valabil între părți, potrivit legii, ofertei și documentației de atribuire de la data intrării sale în vigoare și până la epuizarea convențională sau legală a oricărui efect pe care îl produce, inclusiv eventualele pretenții fondate pe clauzele sale;
9. **Durata de prestare a serviciilor** - intervalul de timp in care prestatorul presteaza serviciile pe care le presupune indeplinirea contractului, astfel cum acestea sunt prevazute in caietul de sarcini și in contract, inclusiv operatiunile preliminare si finale previzibile si imprevizibile, cu exceptia cazurilor de forta majoră, începand cu data încheierii contractului;
10. **Forța majora** - eveniment independent de controlul *Părților*, care nu se datorează greșelii sau vinei acestora, care nu putea fi prevăzut în momentul încheierii *Contractului* și care face imposibilă îndeplinirea obligațiilor de către una dintre *Părți* și include calamități, greve, sau alte perturbări ale activității industriale, acțiuni ale unui inamic public, războaie, fie declarate sau nu, blocade, insurecții, revolte, epidemii, alunecări de teren, cutremure, furtuni, trăsnete, inundații, deversări, turbulențe civile, explozii și orice alte evenimente similare imprevizibile, mai presus de controlul *Părților* și care nu ar putea fi evitate prin luarea măsurilor corespunzătoare de diligență;
11. **Ofertă**- actul juridic prin care *Prestatorul* și-a manifestat voința de a se angaja, din punct de vedere juridic, în acest *Contract* de achiziție publică de *Servicii* și cuprinde *Propunerea Financiară*, *Propunerea Tehnică* precum și alte documente care au fost menționate în *Documentația de Atribuire*, prin care *Prestatorul* și-a manifestat voința de a se angaja din punct de vedere juridic în *Contract*;
12. **Penalitate contractuală** - despăgubirea stabilită în contractul de prestări servicii ca fiind plătibilă de către una din părțile contractante către cealaltă parte, în caz de neîndeplinire, sau îndeplinire necorespunzătoare sau cu întârziere a obligațiilor din contract (majorări de întârziere și/sau daune-interese).
13. **Preţul contractului** - preţul plătibil prestatorului de către achizitor, în baza contractului, pentru îndeplinirea integrală şi corespunzătoare a tuturor obligaţiilor asumate prin contract;
14. **Propunerea tehnică** - document al ofertei elaborat pe baza cerințelor din caietul de sarcini, stabilite de autoritatea contractantă ;
15. **Propunerea financiară** - document al ofertei prin care se furnizează informațiile cerute prin documentația de atribuire cu privire la preț, tarif, alte condiții financiare și comerciale;
16. **Rezilierea contractului** - se intelege desfiintarea pe viitor a contractului de servicii, fara ca aceasta sa aduca atingere prestatiilor succesive care au fost facute anterior rezilierii;
17. **Servicii** - orice activități şi *Rezultatul* / *Rezultatele* acestora care vor fi prestate de către *Prestator* în baza *Contractului de Servicii*, inclusiv toate activitățile care necesită exercitarea unui rol de *Prestator* în cadrul sau în legătură cu acest *Contract*;
18. **Standarde/conditii tehnice de calitate** - cerințele profesionale legate de calitatea *Rezultatului* prestării *Serviciilor* și de calitatea activității de prestare a serviciului care ar fi respectate de către orice *Prestator* diligent care posedă cunoștințele și experiența unui expert care prestează servicii similare și pe care *Prestatorul* este obligat să le respecte în prestarea tuturor *Serviciilor* incluse în prezentul *Contract*;
19. **Zi** - înseamnă zi calendaristică, iar anul înseamnă 365 de zile; în afara cazului în care se prevede expres că sunt zile lucrătoare.

**3. Interpretare**

**3.1.** Toate documentele contractului, precum şi întreaga corespondenţă purtată în legătură cu contractul între Achizitor și Prestator vor fi scrise în limba română, iar contractul va fi redactat şi interpretat în limba română.

**3.2.** Dacă un document al contractului sau corespondenţă în legătură cu acesta sunt redactate în altă limbă decât limba română, traducerea acestora în limba română va avea prioritate în orice problemă legată de interpretare. Partea care emite astfel de documente sau corespondenţă, va suporta riscul şi costurile traducerii acestora în limba română.

**3.3.** În prezentul contract, cu excepția unei prevederi contrare, cuvintele la forma singular vor include forma de plural, și invers, iar cuvintele la forma de gen masculin vor include forma de gen feminin, și invers, acolo unde acest lucru este permis de context.

**3.4.** Termenul “zi”sau “zile” sau orice referire la zile reprezintă zile calendaristice dacă nu se specifică in mod diferit.

**3.5.** Contractul constituie întreaga şi singura înţelegere între Părţi cu privire la obiectul acestuia şi exclude orice alte comunicări, negocieri sau înţelegeri scrise sau verbale între Părţi realizate înaintea încheierii contractului.

**3.6.** Niciun amendament sau altă derogare de la contract nu va avea efect decât dacă este consemnată în scris, datată, se referă expres la contract şi este semnată de reprezentanţii legali ai Părţilor.

**3.7.** Dacă oricare dintre clauzele contractului este nulă, anulată, interzisă de lege, inaplicabilă, aceste împrejurări nu vor afecta validitatea şi efectele oricărei alte clauze din contract.

**3.8.** Inacţiunea, întârzierea, toleranţa manifestate de una dintre Părţi în punerea în aplicare a clauzelor contractului sau acordarea de amânări sau înlesniri către cealaltă parte nu afectează sau restrâng drepturile acelei părţi rezultate din contract, renunţarea la un drept neputând fi prezumată în nicio situaţie.

**CLAUZE OBLIGATORII**

**4. Obiectul contractului**

**4.1.** Prestatorul se obligă să presteze **Servicii de informare și publicitate pentru proiectul “REABILITAREA, MODERNIZAREA ȘI DOTAREA INFRASTRUCTURII AMBULATORII EXISTENTE DIN SPITALUL DE PEDIATRIE PLOIEȘTI”**.

**4.2**. Prestarea serviciilor menționate la alineatul precedent se va efectua prin elaborarea, publicarea, producerea, tipărirea, inscripționarea și montarea, cu respectarea obligațiilor asumate în propunerea tehnică și caietul de sarcini, a urmatoarelor:

|  |  |  |  |
| --- | --- | --- | --- |
| **Nr. crt.** | **Activitatea/specificatie** | **UM** | **Cantitate** |
| 1. | Comunicat/anunt de presa (la începutul proiectului) | Buc | 1 |
| 2. | Comunicat/anunt de presa (la sfârşitul proiectului) | Buc | 1 |
| 3. | Panou temporar l: 0.8 m x h: 0.5 m (proiect de bunuri cu finantare publica depaseste 500.000 euro) | Buc | 1 |
| 4. | Placa permanenta l: 0.8 m x h: 0.5 m |  | 1 |
| 5. | Afiș A2 | Buc | 1 |
| 6. | Autocolante 10 cm x 10 cm (mijloace fixe care depășesc valoarea de 25.000 lei și au o durată de viață mai mare de un an) | Buc | 21 |

**4.3**. Achizitorul se obligă să plătească prestatorului preţul pentru îndeplinirea contractului de prestare **Servicii de informare și publicitate pentru proiectul “REABILITAREA, MODERNIZAREA ȘI DOTAREA INFRASTRUCTURII AMBULATORII EXISTENTE DIN SPITALUL DE PEDIATRIE PLOIEȘTI”,** în conformitate cu oferta de preț a acestuia.

**5. Preţul contractului. Modalități de plată**

**5.1.** Prețul total convenit pentru îndeplinirea contractului, plătibil prestatorului de către achizitor este de **................... lei**, fără TVA, la care se adaugă cota legală de TVA de **............................** lei.

**5.2.** Prețul contractului este ferm pe toată perioada derulării acestuia **și nu se actualizează.**

**5.3. (1) -** Efectuarea platilor este conditionata de indeplinirea de catre Prestator a obligatiilor ce ii revin conform contractului, dovedita prin acceptarea de catre Achizitor a serviciilor prestate, prin semnarea proceselor verbale de receptie si in baza facturilor emise si transmise de catre Prestator.

**(2)** – Platile se vorefectua numai dupa acceptarea cererilor de transfer conform mecanismului PNRR, si reprezinta valorile maxime pe care autoritatea contractanta le poate deconta pe baza documentelor justificative avansate (facturi, cereri de transfer, orice alt document justificativ relevant).

**(3)** - Plata serviciilor prestate se va efectua în baza următoarelor documente justificative:

1. factura fiscala intocmita in conformitate cu prevederile legale;
2. procese verbale de receptie semnate de parti.

**5.4 -** Plata serviciilor efectuate se va face în termen de maxim 30 zile de la data primirii facturii, astfel încât să fie respectate și prevederile art. 6 alin. (1) din Legea nr. 72/2013 privind măsurile pentru combaterea întârzierii în executarea obligațiilor de plată a unor sume de bani rezultând din contracte încheiate între profesioniști și între aceștia și autoritățile contractante și a documentelor justificative.

**5.5 - Plata se va realizat eșalonat conform etapelor contractului:**

|  |  |
| --- | --- |
| **ETAPELE CONTRACTULUI** | **PLATA** |
| **Etapa nr.1**  Elaborarea machetei si publicarea unui comunicat de presa la începerea proiectului ( 1 aparitie )  Elaborarea machetă și confectionare panou temporar cu dimensiunea de l 0,8m x h 0,5m  Elaborare machetă și realizare de autocolante cu dimensiune de 10cm x 10cm  Elaborarea machete si realizarea unui afis cu dimensiunea de 420mm x 594mm (A2) | **Plata nr. 1** |
| **Etapa nr. 2**  Elaborarea machete si publicarea unui comunicat de presă la sfârsitul proiectului(1 aparitie)  Elaborare machetă și confecționare unei plăci permanente cu dimensiunea de 80cm x 50 cm | **Plata nr.2** |

**5.6** Prestatorul va emite câte o factură pe etapa pentru serviciile prestate, iar aceasta va avea menționat numărul contractului, datele de emitere și de scadentă ale facturii respective și vor fi trimise catre autoritatea contractanta prin sistemul RO E-factura.

**5.7** Factura va fi emisa după semnarea de către autoritatea contractanta a procesului verbal de recepție cantitativa si calitativa, după livrare/montare.

**6. Durata contractului**

**6.1.** Contractul de prestare a serviciilor de informare si publicitate pentru obiectivul de investitii se va derula pe toată perioada de implementare a contractului de finanţare pentru proiectul “REABILITAREA, MODERNIZAREA ȘI DOTAREA INFRASTRUCTURII AMBULATORII EXISTENTE DIN SPITALUL DE PEDIATRIE PLOIEȘTI”.

**6.2.** În cazul în care va interveni o extindere/restrângere a perioadei de implementare a proiectului, contractul de servicii se va modifica, până la noul termen de finalizare, fără majorarea valorii acestuia prevăzute la pct. 5.1.

**6.3.** Prezentul contract încetează să producă efecte de la data îndeplinirii de către ambele părți contractante a obligațiilor ce le revin conform clauzelor prezentului contract.

**7. Executarea contractului**

**7.1.** Executarea contractului începe după semnarea acestuia de către ambele părţi.

**7.2.** Prestarea serviciilor se va face pe baza comenzii/comenzilor ferme transmise de către achizitor, având în vedere următoarele termene de prestare/ livrare:

**1. Comunicatele de presa -** în termen de 5 zile lucrătoare de la data menționată în ordinul de începere prestatorul va prezenta macheta beneficiarului. Dupa avizarea acesteia, conform prevederilor art. 15.2. din contract, achizitorul va transmite către prestator nota de comanda cu BUN DE TIPAR. De la lansarea comenzii, prestatorul are obligația publicării comunicatului în termen de 3 zile lucrătoare.

**2**. **Panoul temporar** - în termen de 5 zile lucrătoare de la data menționată în ordinul de începere prestatorul va prezenta macheta beneficiarului. Dupa avizarea acesteia, conform prevederilor art. 15.2. din contract, achizitorul va transmite către prestator nota de comanda cu BUN DE TIPAR. De la lansarea comenzii prestatorul are obligația livrării și montării panoului temporar în termen de 30 zile lucrătoare.

**3. Placa permanent** - în termen de 5 zile lucrătoare de la data menționată în ordinul de începere prestatorul va prezenta macheta achizitorului. Dupa avizarea acesteia, conform prevederilor art. 15.2. din contract, achizitorul va transmite către prestator nota de comandă cu BUN DE TIPAR. De la lansarea comenzii prestatorul are obligația livrării și montării panoului temporar în termen de 30 zile lucrătoare.

**4. Autocolante -** în termen de 5 zile lucrătoare de la data menționată în ordinul de începere prestatorul va prezenta macheta achizitorului. Dupa avizarea acesteia, conform prevederilor art. 15.2. din contract, achizitorul va transmite către prestator nota de comandă cu BUN DE TIPAR. De la lansarea comenzii prestatorul are obligația livrării autocolantelor în termen de 10 zile lucrătoare.

**5. Afise -** În termen de 5 zile lucratoare de la data mentionata in ordinul de incepere prestatorul va prezenta macheta pentru afis in vederea aprobarii. Dupa avizarea acesteia, conform prevederilor art. 15.2. din contract, achizitorul va transmite catre prestator nota de comanda cu BUN DE TIPAR. De la lansarea comenzii prestatorul are obligatia furnizarii materialelor in termen de 10 zile lucratoare.

**8. Documentele contractului**

**8.1**. Documentele contractului sunt:

1. Caietul de sarcini;
2. Propunerea tehnică și propunerea financiară;
3. Documente utilizate în activitatea de prestare a serviciilor de informare si publicitate;
4. Lista subcontractantilor cu date de identificare (daca este cazul) si contractele de subcontractare (daca este cazul);
5. Acord de asociere (daca este cazul);
6. Garantia de buna executie;
7. Actele adiționale, dacă este cazul.

**9. Obligațiile principale ale prestatorului**

**9.1.** Prestatorul se obligă să presteze **Servicii de informare și publicitate pentru proiectul “REABILITAREA, MODERNIZAREA ȘI DOTAREA INFRASTRUCTURII AMBULATORII EXISTENTE DIN SPITALUL DE PEDIATRIE PLOIEȘTI”,** la standardele și performanţele prevăzute de normele legale în vigoare și în conformitate cu cerintele Caietului de sarcini si cu propunerea tehnică ce face parte integrantă din prezentul contract.

**9.2. (1) -** Prestatorul este pe deplin responsabil pentru prestarea serviciilor. Totodată este răspunzător atât de oportunitatea şi legalitatea tuturor operaţiunilor şi metodelor de prestare utilizate, cât şi de calificarea personalului folosit pe toată durata prezentului contract.

**(2)** In cazul in care, pe parcursul indeplinirii contractului, se constata faptul ca anumite elemente ale propunerii tehnice sunt inferioare si nu corespund cerintelor prevazute in caietul de sarcini, prevaleaza prevederile caietului de sarcini.

**9.3.** Prestatorul se obligă să presteze serviciile, în conformitate cu obligaţiile asumate prin prezentul contract la termenele stabilite în contract, în conformitate cu condiţiile stabilite în caietul de sarcini şi în propunerea tehnică a prestatorului semnatar al contractului.

**9.4** Prestatorul se obligă să efectueze machetarea.

**9.5.** Prestatorul se obligă să refacă și să amplaseze pe cheltuiala sa, panoul temporar de publicitate și placa permanentă care s-au deteriorat din cauza unor factori externi (condiții meteo, factori ce țin de calitatea panoului/placii) în maxim 15 zile lucrătoare de la semnalarea acestei situații de către achizitor.

**9.6.** Prestatorul se obligă să înlocuiască pe cheltuiala sa orice bun rezultat din prestarea serviciilor care nu corespunde calitativ, din punct de vedere al formei, funcționalității și/sau conținutului.

**9.7.** Prestatorul are obligația de a asigura disponibilitatea informațiilor și documentelor referitoare la proiect cu ocazia misiunilor de control desfasurate de AM/OI sau de alte structuri cu competente în controlul și recuperarea debitelor aferente fondurilor europene si/sau fondurilor publice nationale aferente acestora, dupa caz.

**9.8.** Prestatorul va considera toate documentele şi informaţiile care îi sunt puse la dispoziţie referitoare la prezentul contract drept private şi confidenţiale după caz, nu va publica sau divulga niciun element al prezentului contract fără acordul scris, prealabil, al achizitorului. Dacă există divergenţe cu privire la necesitatea publicării sau divulgării în scopul executării prezentului contract, decizia finală va aparţine achizitorului.

**9.9.** Prestatorul se va abţine de la orice declaraţie publică privind derularea contractului fără aprobarea prealabilă a achizitorului şi de a se angaja în orice altă activitate care intră în conflict cu obligaţiile sale faţă de achizitor conform prezentului contract.

**9.10.** Orice documente sau materiale elaborate ori compilate de către prestator sau de către personalul său salariat vor deveni proprietatea exclusivă a achizitorului. După încetarea contractului, prestatorul nu va utiliza documentele sau materialele elaborate sau compilate în scopuri care nu au legătură cu prezentul contract, fără acordul scris prealabil al achizitorului.

**9.11.** Prestatorul nu va publica articole referitoare la obiectul prezentului contract, nu va face referire la aceste servicii în cursul prestării altor servicii pentru terţi şi nu va divulga nicio informaţie furnizată de achizitor, fără acordul scris prealabil al acestuia.

**9.12.** Orice rezultate ori drepturi, inclusiv drepturi de autor sau alte drepturi de proprietate intelectuală ori industrială, dobândite în executarea prezentului contract vor fi proprietatea exclusivă a achizitorului, care le va putea utiliza, publica, cesiona ori transfera aşa cum consideră de cuviinţă, fară limitare geografică ori de altă natură, cu excepţia situaţiilor în care există deja asemenea drepturi de proprietate intelectuală.

**9.13.** Prestatorul se obligă să despăgubească achizitorul împotriva oricăror:

1. reclamaţii şi acţiuni în justiţie, ce rezultă din încălcarea unor drepturi de proprietate intelectuală (brevete, nume, mărci înregistrate etc.), legate de echipamentele, materialele, instalaţiile sau utilajele folosite pentru sau în legătură cu serviciile prestate, şi
2. daune-interese, costuri, taxe şi cheltuieli de orice natură, cu excepţia situaţiei în care acestea sunt generate de respectarea clauzelor contractului.

**9.14.** Prestatorul are obligația de a asigura disponibilitatea informațiilor și documentelor referitoare la proiect cu ocazia misiunilor de control desfășurate de OI sau de alte structuri cu competențe în controlul și recuperarea debitelor aferente fondurilor europene și/sau fondurilor publice naționale aferente acestora, după caz.

**9.15.** Toate serviciile prestate vor fi recepţionate de Achizitor în baza procesului verbal de recepţie cantitativă și calitativă.

**10. Obligațiile principale ale achizitorului**

**10.1.** Achizitorul are obligația de a pune la dispoziția prestatorului orice facilități și/sau informații pe care acesta le consideră necesare pentru prestarea corespunzătoare de **Servicii de informare și publicitate pentru proiectul “REABILITAREA, MODERNIZAREA ȘI DOTAREA INFRASTRUCTURII AMBULATORII EXISTENTE DIN SPITALUL DE PEDIATRIE PLOIEȘTI”.**

**10.2.** Achizitorul se obliga sa recepționeze, potrivit art. 15, serviciile prestate la termenul convenit.

**10.3.** (1) Achizitorul are obligația sa plătească prețul către prestator in termenul convenit de la primirea facturii de către acesta.

(2) Plăţile se vor efectua numai după semnarea proceselor verbale de recepţie şi reprezintă valorile maxime pe care achizitorul le poate deconta pe baza documentelor justificative avansate (facturi, orice alt document justificativ relevant).

(3) Plata serviciilor prestate se va efectua în baza următoarelor documente justificative:

1. factura fiscala intocmita in conformitate cu prevederile legale;
2. procese verbale de receptie semnate de parti.

**11. Sancţiuni pentru neîndeplinirea culpabilă a obligaţiilor**

**11.1.** (1) În cazul în care prestatorul nu isi indeplineste la termen obligaţiile asumate prin contract, atunci achizitorul este îndreptăţit de a deduce din preţul contractului, ca penalităţi, o sumă echivalentă cu o cotă procentuală de 0,1% din valoarea aferenta partii neexecutate din serviciile si/sau lucrarile pentru care a primit ordinul de incepere, pentru fiecare zi de intarziere pana la indeplinirea efectiva a obligatiei.

(2) In cazul in care cota procentuala prevazuta la alin.(1) este mai mica decat valoarea cotei procentuale minime stabilita in functie de rata dobanzii de referinta a B.N.R. la data calcularii penalitatilor, atunci se va aplica procentul minim raportat la dobanda de referinta a B.N.R., in conformitate cu prevederile art. 3 alin.(2)1 din O.G. nr. 13/2011.

**11.2.** (1) În cazul în care achizitorul nu onorează facturile în termen de cel mult 30 de zile de la expirarea perioadei convenite la art. 10.3, atunci acesta are obligaţia de a plăti, ca penalităţi, o sumă echivalentă cu 0,1% din plata neefectuată, pentru fiecare zi de intarziere.

(2) In cazul aparitiei unor motive neimputabile achizitorului din care rezulta imposibilitatea obiectiva de a onora facturile in termenul prevazut la art. 10.3, acesta va notifica prestatorului situatia intervenita, partile avand posibilitatea de a incheia un act aditional prin care sa prelungeasca perioada de 30 de zile.

**11.3.** Achizitorul îşi rezervă dreptul de a renunţa oricând la contract, printr-o notificare scrisă adresată prestatorului fără nicio compensaţie, dacă acesta din urmă dă faliment, cu condiţia că această renunţare să nu prejudicieze sau să afecteze dreptul la acţiune sau despăgubire pentru prestator. În acest caz, prestatorul are dreptul de a pretinde numai plata corespunzătoare pentru partea din contract executată pâna la data denunţării unilaterale a contractului.

**11.4.** Pact comisoriu:

(1) In caz de neexecutare, executare necorespunzatoare a obligatiilor contractuale principale (art.9) de catre prestator, precum si al intarzierii in indeplinirea obligatiilor o perioada mai mare de 10 zile de la data scadentei, achizitorul are dreptul de a considera contractul reziliat de plin drept, fara interventia instantei de judecata. Rezilierea opereaza de drept dupa expirarea perioadei de remediere a incalcarii contractuale, notificata de catre achizitor prestatorului si numai daca prestatorul nu a remediat respectiva incalcare inauntrul termenului indicat in notificare.

(2) In cazurile de neexecutare, executare necorespunzatoare ori intarziere in indeplinirea obligatiilor o perioada mai mare de 10 zile, prestatorul datoreaza daune compensatorii, care se determina astfel:

- pentru neexecutarea totala a obligatiilor asumate si/sau care ii revin, prestatorul are obligatia de a plati achizitorului, cu titlu de daune compensatorii, o suma in cuantum de 15% din pretul total, fara TVA, al contractului;

- in cazul in care executarea este numai partiala si este corespunzatoare, daunele reprezinta 15% din valoarea serviciilor neprestate la care se adauga, daca este cazul, si penalitati de intarziere calculate de la data scadentei obligatiei neindeplinite pana la data la care a intervenit rezilierea. Daca nu se poate stabili proportia serviciilor neprestate, prestatorul datoreaza achizitorului daune compensatorii in cuantum de 10% din pretul total, fara TVA, al contractului;

- in cazul in care executarea este partiala si, totodata, necorespunzatoare, prestatorul datoreaza achizitorului, cu titlu de daune compensatorii, o suma in cuantum de 15% din valoarea totala, fara TVA, a contractului, la care se adauga, daca este cazul, si penalitati de intarziere calculate de la data scadentei obligatiei neindeplinite pana la data la care a intervenit rezilierea.

**11.5.** Pact comisoriu

(1) In caz de neexecutare, executare necorespunzatoare a obligatiilor contractuale principale (art.10) de catre achizitor, precum si al intarzierii in indeplinirea obligatiilor o perioada mai mare de 10 zile de la data scadentei, prestatorul are dreptul de a considera contractul desfiintat de plin drept, fara interventia instantei de judecata. Rezilierea opereaza de drept dupa expirarea perioadei de remediere a incalcarii contractuale, notificata de catre prestator achizitorului si numai daca achizitorul nu a remediat respectiva incalcare inauntrul termenului indicat in notificare ori, desi respectiva remediere s-a produs, aceasta nu mai poate asigura indeplinirea obiectului contractului.

(2) In caz de reziliere a contractului, achizitorul datoreaza prestatorului, cu titlu de daune compensatorii o suma egala cu 15% din valoarea contractului, fara TVA.

**11.6.** Daunele prevazute la art.11.1 si art.11.3 se vor scadea, in principal, din obligatiile de plata scadente pe care achizitorul le are fata de prestator si/sau vor fi acoperite prin executarea garantiei de buna executie (daca acestea nu sunt indestulatoare pentru acoperirea prejudiciului achizitorul va actiona conform art. 23).

**11.7.** (1) Achizitorul îşi rezervă dreptul de a denunţa unilateral contractul de servicii, în cel mult 30 de zile de la apariţia unor circumstanţe care nu au putut fi prevăzute la data încheierii contractului şi care conduc la modificarea clauzelor contractuale în aşa măsură încât îndeplinirea contractului ar fi contrară interesului public.

(2) Achizitorul are dreptul de a denunţa unilateral prezentul contract şi în situaţia in care alocarea resurselor financiare a fost sistată.

(3) În cazurile prevăzute la alin. (1) şi (2), Prestatorul are dreptul de a pretinde numai plata corespunzătoare pentru partea din contract îndeplinită până la data denunţării unilaterale a contractului, fără a avea dreptul de a solicita daune.

**CLAUZE SPECIFICE**

**12.** **Garanţia de bună execuţie a contractului**

**12.1.** (1) Prestatorul se obligă să constituie garanţia de bună execuţie a contractului în cuantum de **10%** din valoarea, fara TVA, a contractului, pentru perioada de derulare a contractului.

(2) Garantia de buna executie se constituie de catre Prestator in scopul asigurarii Achizitorului de indeplinirea cantitativa, calitativa si in perioada convenita a contractului.

(3) Garantia astfel constituita este destinata acoperirii eventualelor prejudicii suferite de Achizitor in executarea prezentului contract precum si in cazul prejudiciilor produse in realizarea obiectului contractului, din vina Prestatorului, ori in alte situatii prevazute de lege. In cazul in care prejudiciul produs Achizitorului este mai mare decat cuantumul garantiei de buna executie, prestatorul este obligat sa-l despagubesca pe Achizitor integral si intocmai.

(4) Modul de constituire a garantiei de buna executie: in termen de 5 zile lucrătoare de la data semnarii contractului, intr-una dintre formele prevazute la art. 154 din din Legea nr. 98/2016 privind achiziţiile publice, actualizata. Acest termen poate fi prelungit la solicitarea justificată a contractantului, fără a depăşi 15 zile de la data semnării contractului de achiziţie publică/contractului subsecvent.

(5) În cazul neindeplinirii obligatiei prevazute la alineatele precedente, Achizitorul are dreptul de a aplica sanctiunea instituita de art.11.4.

**12.2.** Achizitorul se obligă să emită ordinul de începere a contractului numai după ce prestatorul a făcut dovada constituirii garanţiei de bună execuţie, in termenul prevazut la art. 12.1 alin. (4).

**12.3.** Achizitorul are dreptul de a emite pretenţii asupra garanţiei de bună execuţie, în limita prejudiciului creat, dacă prestatorul nu îşi execută, execută cu întârziere sau execută necorespunzător obligaţiile asumate prin prezentul contract. Anterior emiterii unei pretenţii asupra garanţiei de bună execuţie, achizitorul are obligaţia de a notifica acest lucru prestatorului, precizând totodată obligaţiile care nu au fost respectate.

**12.4.** Achizitorul se obligă să restituie garanţia de bună execuţie în cel mult 14 zile de la data îndeplinirii de către prestator a obligaţiilor asumate prin contractul de achiziţie publică respectiv, dacă nu a ridicat până la acea dată pretenţii asupra ei.

**13. Alte responsabilitati ale prestatorului**

**13.1.** Prestatorul are obligatia de a presta serviciile prevazute în contract cu profesionalismul și promtitudinea cuvenite angajamentului asumat și în conformitate cu propunerea sa tehnică.

**13.2.** Prestatorul se obligă să supravegheze prestarea serviciilor, să asigure resursele umane, materialele, instalaţiile, echipamentele şi orice alte asemenea, fie de natură provizorie, fie definitivă cerute de şi pentru contract, în măsura în care necesitatea asigurării acestora este prevăzută în contract sau se poate deduce în mod rezonabil din contract.

**13.3.** Prestatorul este pe deplin responsabil pentru prestarea serviciilor în conformitate cu legislatia in vigoare. Totodată, este răspunzător atât de siguranţa tuturor operaţiunilor şi metodelor de prestare utilizate, cât şi de calificarea personalului folosit pe toată durata contractului.

**13.4**. Prestatorul are obligaţia de a presta **Servicii de informare și publicitate pentru proiectul “REABILITAREA, MODERNIZAREA ȘI DOTAREA INFRASTRUCTURII AMBULATORII EXISTENTE DIN SPITALUL DE PEDIATRIE PLOIEȘTI”,**  fărăa modifica preţul contractului.

**13.5**. Prestatorul se obliga să emita factura cel tarziu pana in cea de-a 15-a zi a lunii urmatoare celei in care s-a receptionat serviciul, conform art. 15 din contract.

**13.6.** Prestatorul se obliga să proiecteze și să realizeze toate materialele, în conformitate cu prevederile Manualului de Identitate Vizuală pentru Planul Național De Redresare Și Reziliență.

**14. Alte obligații ale achizitorului**

**14.1.** Achizitorul se obligă să pună la dispoziţia prestatorului orice facilităţi şi/sau informaţii pe care acesta le solicita şi pe care le considera necesare îndeplinirii contractului.

**15. Recepţie şi verificări**

**15.1.** Achizitorul, prin reprezentantii sai imputerniciti, are dreptul de a verifica modul de prestare a serviciilor pentru a stabili conformitatea lor cu specificatiile tehnice si prevederile din propunerea tehnică şi din Caietul de sarcini.

15.2. (1) Materialele publicitare vor fi analizate de către Autoritatea Contractantă într-un termen de 5 (cinci) zile lucratoare, iar în cazul în care se constată deficiențe sau neclarități în cadrul acestora, Contractantul are obligația de a le remedia în termen de 3 (trei) zile lucrătoare, fără a invoca costuri suplimentare față de valoarea ofertată a contractului.

(2) Materialele publicitare realizate și instalate în cadrul contractului vor fi recepționate în baza proceselor verbale de predare-primire, si respectiv a procesului verbal de receptie cantitativa si calitativa, pentru fiecare tip de material publicitar în parte.

15.3. În cazul în care remedierile vor fi făcute parțial, termenele invocate în articolul anterior se vor relua până la remedierea în totalitate a deficiențelor sau neclarităților.

15.4. Recepția panourilor temporare și a plăcilor permanente se va face după montarea acestora în locurile indicate de beneficiar, prin încheierea de procese verbale de recepție după verificarea conformității produselor livrate cu cerințele din contract.

**16. Începere, finalizare, întârzieri, sistare**

**16.1.** (1) Prestatorul are obligaţia de a începe prestarea serviciilor de indata ce a primit o comanda scrisa, in acest sens, din partea achizitorului.

(2) În cazul în care prestatorul suferă întârzieri şi/sau suportă costuri suplimentare, cauzate în exclusivitate de catre achizitor, părţile vor stabili de comun acord:

a) prelungirea perioadei de prestare a serviciului; şi

b) totalul cheltuielilor aferente, dacă este cazul, care se vor adăuga la preţul

contractului.

**16.2.** (1) Serviciile prestate în baza contractului sau, dacă este cazul, oricare fază a acestora prevăzută a fi terminată într-o perioadă stabilită în graficul de prestare, trebuie finalizate în termenul convenit de părţi, termen care se calculează de la data începerii prestării serviciilor.

(2) În cazul în care:

i) orice motive de întârziere, ce nu se datorează prestatorului, sau

ii) alte circumstanţe neobişnuite susceptibile de a surveni, altfel decât prin încălcarea

contractului de către prestator, îndreptăţesc prestatorul de a solicita prelungirea perioadei de prestare a serviciilor sau a oricărei faze a acestora, atunci părţile vor revizui, de comun acord, perioada de prestare şi vor semna un act adiţional.

**16.3.** Dacă pe parcursul îndeplinirii contractului prestatorul nu respectă graficul de prestare, acesta are obligaţia de a notifica acest lucru, în timp util, achizitorului. Modificarea datei/perioadelor de prestare asumate în graficul de prestare se face cu acordul părţilor, prin act adiţional.

**16.4.** În afara cazului în care achizitorul este de acord cu o prelungire a termenului de execuţie, orice întârziere în îndeplinirea contractului dă dreptul achizitorului de a solicita penalităţi prestatorului.

**17. Încetarea contractului. Rezilierea contractului**

**17.1.** Prezentul contract încetează în următoarele situații:

a) prin executarea de către ambele părți a tuturor obligațiilor ce le revin conform prezentului contract și legislației aplicabile;

b) prin acordul părților consemnat în scris;

c) prin reziliere, în cazul în care una din părți nu își execută sau execută necorespunzător obligațiile contractuale.

**17.2.** Fără a aduce atingere dispoziţiilor dreptului comun privind încetarea contractului sau dreptului achizitorului de a solicita constatarea nulităţii absolute acestuia în conformitate cu dispoziţiile dreptului comun, achizitorul are dreptul de a denunţa unilateral contractul în perioada de valabilitate a acestuia în una dintre următoarele situaţii:

1. Prestatorul se află, la momentul atribuirii contractului, în una dintre situaţiile care ar fi determinat excluderea sa din procedura de atribuire potrivit legislației achizițiilor publice;
2. contractul nu ar fi trebuit să fie atribuit Prestatorului având în vedere o încălcare gravă a obligaţiilor care rezultă din legislaţia europeană relevantă şi care a fost constatată printr-o decizie a Curţii de Justiţie a Uniunii Europene;
3. în cazul modificării contractului în alte condiţii decât cele prevăzute de prevederile legale în vigoare.

**18. Ajustarea preţului contractului**

**18.1.** Pentru serviciile prestate, plata datorată de achizitor prestatorului este pretul declarat in propunerea financiara, anexa la contract, care este ferm şi nu se actualizează.

**19. Amendamente**

**19.1.** Părţile contractante au dreptul, pe durata derulării contractului, de a conveni modificarea clauzelor contractuale, prin act adiţional, in conditiile prevazute de art. 221 din Legea nr. 98/2016.

**19.2.** Toate documentele realizate în cadrul **Servicii de informare și publicitate pentru proiectul “REABILITAREA, MODERNIZAREA ȘI DOTAREA INFRASTRUCTURII AMBULATORII EXISTENTE DIN SPITALUL DE PEDIATRIE PLOIEȘTI”,** sunt proprietatea exclusivă a Autoritatii Contractante şi nu pot fi utilizate de către Prestator şi/sau terţi.

**20. Subcontractanţi**

**20.1.** Prestatorul are obligaţia de a încheia contracte cu subcontractanţii desemnaţi, în aceleaşi condiţii în care el a semnat contractul cu achizitorul.

**20.2.** (1) Prestatorul are obligaţia de a prezenta la încheierea contractului, toate contractele încheiate cu subcontractanţii desemnaţi.

(2) Lista subcontractanţilor, cu datele de recunoaştere ale acestora, cât şi contractele încheiate cu aceştia se constituie în anexe la contract.

**20.3.** (1) Prestatorul este pe deplin răspunzător faţă de achizitor de modul în care îndeplineşte contractul.

(2) Subcontractantul este pe deplin răspunzător faţă de prestator de modul în care îşi îndeplineşte partea sa din contract.

(3)Prestatorul are dreptul de a pretinde daune-interese subcontractanţilor dacă aceştia nu îşi îndeplinesc partea lor din contract.

**20.4.** Prestatorul poate schimba oricare subcontractant numai dacă acesta nu şi-a îndeplinit partea sa din contract. Schimbarea subcontractantului nu va schimba preţul contractului şi va fi notificată achizitorului**.**

**20.5.** Prestatorul are dreptul de a implica noi subcontractanti, pe durata executarii contractului, cu conditia ca nominalizarea acestora sa nu reprezinte o modificare substantiala a contractului, in conditiile art. 221 din Legea nr. 98/2016.

**20.6.** Pe parcursul derularii contractului, prestatorul are dreptul de a inlocui subcontractantii, sau de a introduce noi subcontractanti **cu acordul autoritatii contractante**, in urmatoarele situatii:

a) inlocuirea subcontractantilor nominalizati in oferta si ale caror activitati au fost indicate in oferta ca fiind realizate de subcontractanti;

b) declararea unor noi subcontractanti ulterior semnarii contractului de achizitie publica in conditiile in care lucrarile/serviciile ce urmeaza a fi subcontractate au fost prevazute in oferta fara a se indica initial optiunea subcontractarii acestora;

c) renuntarea/retragera subcontractantilor din contractul de achizitie publica.

**20.7.** Noii subcontractanti au obligatia de a prezenta o declaratie pe proprie raspundere prin care isi asuma respectarea prevederilor caietului de sarcini si a propunerii tehnice depusa de catre contractant la oferta, aferenta activitatii supuse subcontractarii.

**20.8.** Autoritatea contractanta are obligatia de a solicita prezentarea contractelor incheiate intre prestator si subcontractantii declarati ulterior, care sa contina obligatoriu, cel putin urmatoarele:

a) activitatile ce urmeaza a fi subcontractate;

b) numele, datele de contact, reprezentantii legali ai noilor subcontractanti;

c) valoarea aferenta prestatiilor noilor subcontractanti.

**20.9.** Contractele prezentate conform punctului 20.8 vor fi in concordanta cu oferta si vor fi anexa la prezentul contract.

**20.10.** Autoritatea contractanta va efectua plati direct catre subcontractant/ subcontractantii care isi exprima optiunea in acest sens, printr-o instiintare, doar atunci cand prestatia acestora este confirmata prin documente ageate de toate cele trei parti, respectiv autoritatea contractanta, prestator si subcontracatant, sau de autoritatea contractanta si subcontractant atunci cand, in mod nejustificat, prestatorul blocheaza confirmarea obligatiilor asumate de subcontractant.

**20.11.** Subcontractantul/subcontractantii isi exprima optiunea de a fi platit/platiti direct de catre autoritatea contractanta, la momentul incheierii contractului de achizitie publica, sau la momentul introducerii acestora in contractul de achizitie publica.

**20.12.** Dispozitiile prevazute la art. 20.10 si art. 20.11 nu diminueaza raspunderea prestatorului in ceea ce priveste modul de indeplinire a prezentului contract de achizitie publica.

**21. Cesiunea**

**21.1.** Oricare dintre partile contractante are dreptul de a cesiona creantele nascute din prezentul contract, dar numai dupa primirea acordului scris al celeilalte parti, obligatiile nascute din prezentul contract ramanand in sarcina partilor astfel cum acestea au fost reglementate prin contract.

**22. Forţa majoră**

**22.1**. Forţa majoră este constatată de o autoritate competentă.

**22.2**. Forţa majoră exonerează parţile contractante de îndeplinirea obligaţiilor asumate prin prezentul contract, pe toata perioada în care aceasta acţionează.

**22.3**. Îndeplinirea contractului va fi suspendată în perioada de acţiune a forţei majore, dar fără a prejudicia drepturile ce li se cuveneau părţilor pana la apariţia acesteia.

**22.4**. Partea contractantă care invoca forta majoră are obligaţia de a notifica celeilalte părţi, imediat şi în mod complet, producerea acesteia şi sa ia orice măsuri care îi stau la dispoziţie în vederea limitării consecinţelor.

**22.5**. Dacă forta majoră acţionează sau se estimeaza ca va acţiona o perioada mai mare de 3 luni, fiecare parte va avea dreptul sa notifice celeilalte părţi încetarea de plin drept a prezentului contract, fără ca vreuna dintre părţi sa poată pretindă celeilalte daune-interese.

**23. Soluţionarea litigiilor**

**23.1.** Achizitorul şi prestatorul vor face toate eforturile pentru a rezolva pe cale amiabilă, prin tratative directe, orice neînţelegere sau dispută care se poate ivi între ei în cadrul sau în legatură cu îndeplinirea contractului.

**23.2**. Dacă, după 10 de zile de la începerea acestor tratative neoficiale, achizitorul şi prestatorul nu reuşesc să rezolve în mod amiabil o divergenţă contractuală, fiecare poate solicita ca disputa să se soluţioneze de către instanţele judecătoreşti din România.

**24. Limba care guvernează contractul**

**24.1.** Limba care guvernează contractul este limba română.

**25. Comunicări**

**25.1.** (1) Orice comunicare între părţi, referitoare la îndeplinirea prezentului contract, trebuie să fie transmisă în scris, in limba romana.

(2) Orice document scris trebuie înregistrat atât în momentul transmiterii, cât şi în momentul primirii.

**25.2.** Comunicările între părţi se pot face şi prin telefon, telegramă, telex, fax sau e-mail cu condiţia confirmării în scris a primirii comunicării.

**26. Legea aplicabilă contractului**

**26.1.** Contractul va fi interpretat conform legilor din România.

Părţile au înţeles să încheie azi .............. prezentul contract în două exemplare, câte unul pentru fiecare parte.

**ACHIZITOR,**   **PRESTATOR,**

**MUNICIPIUL PLOIESTI**

**PRIMAR**